Η διαμονή μας στο σπίτι της κ. Καλλιόπης ήταν εξαιρετική. Το σπίτι βρίσκεται μία ανάσα από το Σύνταγμα σε ένα ήσυχο δρόμο. Η πολυκατοικία πολύ προσεγμένη και όμορφη. Η κ. Καλλιόπη μας περίμενε στην είσοδο τόσο πρόσχαρη, ευγενική και χαμογελαστή που πραγματικά νιώσαμε κατευθείαν τόσο οικεία. Ανεβήκαμε στο σπίτι και πραγματικά μπαίνοντας αντικρίσαμε από το παράθυρο την Ακρόπολη. Το σπίτι είναι άρτια εξοπλισμένο με ότι χρειαστείτε για να έχετε μια τέλεια διαμονή. Η διαρρύθμιση του σπιτιού δεν θα μπορούσε να ήταν καλύτερη. Υπάρχουν πράγματα μέσα στο σπίτι που είναι εξαιρετικής ποιότητας, μεγάλα μπαλκόνια και μια κουζίνα άρτια εξοπλισμένη καθώς και ένα jacuzzi στο μπάνιο. Μακάρι να μην μέναμε μόνο μία μέρα. Συστήνω το χώρο της κ. Καλλιόπης ανεπιφύλακτα και στο επόμενο ταξίδι μου στην Αθήνα σίγουρα θα το προτιμήσω ξανά.